SENA ชูกลยุทธ์ยั่งยืนให้องค์กรเจาะฐานลูกค้า-ขยายโซลาร์รูฟ
SENA ร่วมกันถ่ายภาพร่วมเป็นที่ระลึก ในงานแถลงผลการดำเนินงานครึ่งปี 58 พร้อมทั้งเล็งเจาะฐานลูกค้าระดับกลางบน - ขยายธุรกิจโซลาร์รูฟ หวังผลักดันรายได้เติบโตอย่างยั่งยืน 
2 ก.ย. 2558


คุณธีรวัฒน์ ธัญลักษณ์ภาคย์ ประธานเจ้าหน้าที่บริหาร, ผศ.ดร.เกษรา ธัญลักษณ์ภาคย์ กรรมการบริหาร พร้อมด้วยคณะผู้บริหาร และพนักงานบริษัท บริษัท เสนาดีเวลลอปเม้นท์ จำกัด (มหาชน) หรือ SENA ร่วมกันถ่ายภาพร่วมเป็นที่ระลึก ในงานแถลงผลการดำเนินงานครึ่งปี 58 และกลยุทธ์เพื่อสร้างความเติบโตอย่างยั่งยืนให้องค์กร
โดยในปีนี้ ชูกลยุทธ์ “ไฟนีออน” ด้วยคุณสมบัติเด่นของไฟนีออน ที่จะส่องสว่างชัดเจน ก็แสดงให้เห็นว่าทิศทางการดำเนินธุรกิจของบริษัทฯ จะเน้นไปที่ความชัดเจนทั้งในเรื่องของ Branding และ Segmentation รวมไปถึงบริการหลังการขาย 360 องศา พร้อมทั้งเล็งเจาะฐานลูกค้าระดับกลางบน – ขยายธุรกิจโซลาร์รูฟ หวังผลักดันรายได้เติบโตอย่างยั่งยืน 